পটুয়াখালীর বাউফলের ঢাকা কবি নজরুল কলেজের দ্বিতীয় বর্ষের ছাত্র মাসুমবিল্লাহকে (২০) ছুরিকাঘাত করা হয়েছে। এ নিয়ে দুইগ্রুপের সংঘর্ষে ৭জন আহত হয়েছে। বুধবার (৫ সেপ্টেম্বর) রাতে বাউফলের নওমালা নগরেরহাট এলাকায় এ ঘটনা ঘটে। আহতদের মধ্যে পারভেজ, ওয়ালিউল্লাহ ও কাওছারকে উপজেলা স্বাস্থ্য কমপ্লেক্সে ভর্তি করা হয়েছে। অবস্থা গুরুতর হওয়ায় মাসুমবিল্লাহকে বুধবার রাতেই প্রাথমিক চিকিৎসা দিয়ে উন্নত চিকিৎসার জন্য বরিশাল শের-ই-বাংলা মেডিকেল কলেজ হাসপাতালে পাঠানো হয়।